 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופט: סא"ל סבסטיאן אוסובסקי**

**בעניין: התובע הצבאי (ע"י ב"כ**, **רס"ן (במיל') מלי גבאי)**

**נגד**

**הנאשם: ח/ XXX טוראי ל' ו' (ע"י ב"כ, עו"ד שגיא גרינפלד ועו"ד מאי ג'רבי)**

הכרעת - דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 02.01.2022 ועד יום 07.08.2023 למשך 583 ימים, בהתאם לכתב האישום ולפרטים הנוספים.

1. **ניתנה היום, ב' בחשון התשפ"ד, 17.10.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר - דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה בת 583 ימים, אשר הסתיימה בהתייצבותו.

הנאשם גויס לצה"ל בחודש נובמבר 2021 והחל בהיעדרות כחודשיים לאחר מכן. במהלך התקופה הקצרה הזו נשפט בדין משמעתי בגין נפקדות ונדון לעונש מחבוש מותנה של 6 ימים אשר אין חולק כי הוא בר הפעלה בעניינו.

ברקע הסדר הטיעון עמדו מהצד האחד חומרת העבירה, משך ההיעדרות והיעדרות הקודמת עליה נתן את הדין בדין משמעתי. מהצד השני, התחשבו הצדדים בנסיבות ביצוע העבירה, במצבו המשפחתי המורכב, בהודאתו בהזדמנות הראשונה ובחיסכון בזמן שיפוטי. צוין כי הוא מצוי בחובות של מאות אלפי שקלים. עוד נמסר, כי ועדת התאמה לשירות דנה בעניינו והחליטה לפטור אותו מן השירות.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **תשעים (90) ימי מאסר לריצוי בפועל, שיימנו החל מיום מעצרו.**
2. **הפעלה של עונש המחבוש המותנה (המפורט בת/1) שהוטל בהליך משמעתי מתאריך 14.11.2021 בחופף לעונש המאסר המוטל בסעיף 1.**
3. **עונש מאסר מותנה בן שלושים (30) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו - 1955.**
4. **זכות ערעור כחוק.**
5. **ניתן היום, ב' בחשון התשפ"ד, 17.10.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

נערך על-ידי: ש.ר

בתאריך: 30/10/2023

חתימת המגיה: סגן שיר בן-ארמון